महत्वपूर्ण शिवालय मे सं एक बाबा कपिलेश्वर महादेव के मंदिर सुपौल जिला मुख्यालय लगभग 14 किलोमीटर के दूरी पर गढ़ बरुआरी मे स्थित अछि। ( Kapileshwar Mahadev Temple Baruari, , Supaul ) कपिलेश्वर महादेव मंदिर के भक्त मे एकटा अलगे महिमा अछि। ओना स्थापना काल लऽ के लोगक अलग-अलग मत अछि। मुदा गढ़ बरुआरी निवासी पंडित कृष्णदेव झा द्वारा लिखित पुस्तक मे एहि मंदिरक स्थापना काल 1024 ईशा पूर्व मानल गेल अछि।
 पंडित कृष्णदेव झा एहि मंदिर के स्थापना काल के लऽ कऽ देल गेल तर्क मे एतय भेटल अवशेष के आधार बनेने छथि। कहल जाइत अछि जे तंत्र साधनाक लेल प्रसिद्ध कपिलेश्वर महादेव मंदिर के इ स्थान प्राचीन काल मे हरिद्रा नदी के कात एकटा टाल पर अवस्थित छल। जतए कपिल मुनि तपस्या करैत छलथि। इ धारणा अछि जे कपिल मुनि केर नामे पर अहि मंदिरक नाम कपिलेश्वर नाम पड़ल। कहल जाइत अछि जे भक्त एतय नीक मोन सं कोबला लऽ के आबैत अछि हुनक मनाेकामना पूर्ण होइत अछि। कहल जाइत अछि जे कालांतर मे एहि मंदिर के राजा - महाराज विकसित केलक।
 मंदिरक ल के दंतकथा अछि जे मिथिलांचलक इ क्षेत्र ऋषि-मुनि आ महापुरुष के कर्मक्षेत्र रहल अछि। जे अध्यात्म साधना के लेल एहि क्षेत्रक विभिन्न आश्रम मे ध्यान-भजन करैत छलैथ। कहल जाइछ जे एहि धर्म स्थल के बाद मे मंदिरक रूप दऽ के पूजा-अर्चना कैल जाय लागल। मिथिला अहि क्षेत्र मे सिंहेश्वर महादेव मंदिर, उग्रतारा, चंडी, कुशेश्वर, गौतामा आश्रम, बाल्मिकी आश्रम, याज्ञवाल्कयम आश्रम, योगेश्वर जनक स्थान, कौशिकाश्रम समेत कपिलेश्वर के इ मंदिर धर्मावलंबि के लेल प्राचीन काले सं आस्थाक केंद्र रहल अछि। इतिहासकारक अनुसार एहि मंदिर परिसर के भौगोलिक आ आन बनावट के देखिते लोग एहि स्थान के कपिल मुनि सं जोड़लक। जे बाद मे कपिलेश्वर के नाम सं प्रसिद्ध भेल।
 खोइछ हमेशा बाँसक सूप या चंगेरा सं देल जाइत अछि। कन्या खोइछ मे सं पाँच चुटकी आपस सूप मे राखैत अछि। इ खोइछ बेटीक नव जीवनक शुरुआतक आशीष होइत अछि। चाउर ओकर भंडार भरल रहबाक, हरैद ओकर घर मे मंगल होयबाक, हरैदक गाँठ जंका कनियाँ पूरा परिवार के संग बांधने रहय। दूइभ परिवार के संजीवनी देबाक लेल आ पैसा ओकर मजबूत आर्थिक स्थिति के शुभकामना दइत अछि। अहि खोइछाक खोलबाक हक ननैद के होइत अछि आ ओहि पैसा पर सेहो ओकरे अधिकार होइत अछि आ नयहर मे बहिन के भेटल खोइछ के छोटकी बहिन खोलैत अछि। खोइछ हमेशा पूजा घर मे खोलल जाइत अछि।
 आब समय बहुत बदैल गेल अछि। दुरणमन उपरांत आब खोइछ लेबाक परंपरा कमे बेस होइत अछि जल्दी सं लिक्विड सिनुर सौंथ मे लगा कऽ खोइछ छोट -छोट रंगबिरही पोटरी मे भेटैत अछि ताकि जींस या सूट पहिरय बाली बेटी - पुतौह आसानी सं एकरा अपन पर्स मे लऽ सकै। खोइछ चाहे आंचर मे होय या पोटरी मे मुदा भेटैत रहबाक चाही कियाकि एहि सुंदर सन परंपरा हमर धरोहर अछि आ ढेर रास याद सं जोरने राखैत अछि।
 दुर्गा पूजा आ काली पूजाक अवसर पर दुर्गा माता, काली माता के खोइछ भरबाक परंपरा सेहो अछि। मानल जाइत अछि जे मां के खोइछ भरला सं माता के असीम कृपा होइत अछि। लोग धन-धान्य सं संपन्न होइत अछि। महाष्टमी मे मां के सोलह श्रृंगार क महिला मां के खोइछ भरैत अछि। खोइछ भरबाक लेल पान, सुपारी, फूल ,हरैत, अक्षत, दूइभ, मिठाई आदि लागैत अछि।
 About Darbhanga - दरभंगा शब्द फारसी भाषाक दर-ए-बंग सं निकलल ऐछ। एकर मतलब होइत अछि बंगाल कऽ दरवाजा। एकर मैथिलीकरण होइत इ नाम दरभंगा तक पहुंचल अछि।
 आम, माछ, पान आ मखान के लेल प्रसिद्ध दरभंगा कला-संस्कृति के गढ़ रह अछि। बिहारक छठमा सबसं बड़का शहर दरभंगा बागमती नदीक कात बसल अछि। दरभंगा के मिथिलाक राजधानी सेहो कहल जाइत अछि। कहल जाइत अछि जे मुगल काल मे दरभंगी खां अंहि शहर के बसने छल। दरभंगी खां ब्राह्मण छलैथ। मुदा कालांतर मे इस्लाम अपना लेने छल।
 सन 1845 मे ब्रिटिश सरकार दरभंगा सदर के अनुमंडल बनेलक आ सन 1864 मे दरभंगा शहर नगर निकाय भऽ गेल। सन 1875 मे स्वतंत्र जिला बनबा तक इ तिरहुत के संग छल। 1908 मे तिरहुत के प्रमंडल बनला पर एकरा पटना प्रमंडल सं हटा कऽ तिरहुत मे शामिल कऽ लेल गेल। आजादी भेटबाक उपरांत 1972 मे दरभंगा के प्रमंडलक दर्जा दऽ कऽ मधुबनी आ समस्तीपुर के एकरा अंतर्गत राखल गेल। जिला मे हिमालय सं उतरय वाली नित्यवाही आ बरसाती नदिक जाल बिछल अछि। कमला, बागमती, कोशी, करेह आ अधवारा समूहक नदि सं उत्पन्न बाइढ़ सब साल लाखों लोगक लेल तबाही आनैत अछि।
 ● मनोकामना मंदिर ( हनुमान मंदिर )
मैथिली सिनेमा आ संगीतक क्षेत्रके विस्तृत केनिहार प्रसिद्ध निर्देशक, नायक, सगीतकार मुरलीधर ( Actor Murali Dhar ) एकटा सशक्त व्यत्क्तित्वक नाम अछि। जदि मुरलीधर जी के मैथिली फिल्मक उद्धारक कहल जाए त अहि में कोनो अतिशयोक्ति नहिं। मुरलीधर मूलरूप सँ मटनाजे गांव, नेपाल के निवासी छैथ। 1978 मे भारत सरकारक छात्रवृति सं मुंबई पहुचि पद्म विभूषण पं. जसराज सं संगीत सीखबाक संगे इप्टा सं सेहो जुरलैथ।
 सुरु मे मुरलीधर के इच्छा गायक बनबाक रहैन आ किछु फिल्मक लेल गीत सेहो गेलैथ मुदा हुनका अपेक्षित सफलता नै भेटलनि। आ पुनः संगीतकार बनबा लेल प्रयास करय लगलाह। पहिल बेर एकटा नेपाली फिल्म 'देवकी' मे संगीत निर्देशन केलाक उपरांत हिंदी फिल्म 'मेम साहेब', 'यथार्थ' आदि लेल संगीत देबाक अवसर भेटलनि।
 बीआर चोपड़ा के महाभारत मे कृपाचार्य सहित अनेको हिंदी, नेपाली आ मैथिली फिल्मक अभिनेता मुरलीधर निर्देशक रूप में तखन चर्चित भेलाह जखन 1999 मे हिनक कथा-पटकथा, निर्देशन, संगीत आ अभिनयक उत्कृष्टता मैथिली फिल्म "ससता जिनगी महग सेनुर" जहन प्रदर्शित भेल, अंहि फिल्म के दर्शक के खूब प्यार भेटल छल। 2011 मे हिनक दोसर मैथिली फिल्म आयल छल "सजना के आँगन में सोलह सिंगार" इहो फिल्म नीक छल मुदा पहिल फिल्म जंका एकरा सफलता नै भेटल। मुरलीधर एहि फिल्म लेल एकटा गीत सेहो गेने छलैथ।
 पहिल बेरा हिंदी फिल्म 'नक्सलपंथी' मे बतौर नायक रूप मे काज करबाक उपरांत नेपालीक कृष्णा मे सेहो बतौर नायक काज केलथि। मुरलीधर मैथिली फिल्म निर्माण के पुनर्जीवित करय में महत्वपूर्ण भूमिका निभौला।
 मिथिलाक राजदरबार मे एक दिन कशी सं पढ़ल एकटा विद्वान आयल।
 मिथिला नरेश ओकर समुचित स्वागत केलैथ आ ओकरा आसन देल गेल। विप्रश्रेष्ठ ! राजा कहलैथ - अहाँ एहन विद्वानन चरण हमरा राज्य मे पड़ल इ हमरा लेल बड़ सैभाग्यक बात छैक।
 आब हम अहाँसं प्रार्थना करैत छी जे किछ दिन हमर आतिथ्य स्वीकार करू आ अपन ज्ञान सं हमरा आ हमर प्रजा के लाभान्वित करू!
 राजन विद्वान ब्राह्मण बाजल- हम काशी के प्रसिद्ध गुरुकुल सं शिक्षा प्राप्त छी। समस्त वेद, शास्त्र आ पुराण हमरा कंठस्थ ऐछ। अहि समय हम एकटा विशेष प्रयोजन सं यात्रा पर छी।
 हम काशी सं पूर्ण शिक्षित भऽ के निकललौ त हमरा मार्ग मे एकटा कथावाचक विद्वान, सभाक बीच रामचर्चा करैत भेटल। हम हुनका सं तीनटा प्रश्न कऽ देलौं। हुनका सं एको टाक जवाब नै देल गेलैन। ज्ञान तऽ हुनकर सीमित छलैने, तामस हुनकर असीमित छलैन।
 मिथिला नरेश भरल सभा मे क्रोधित भऽ उठलाह - हे विद्वान, हम मानलौ जे अहाँ लग ज्ञानक प्रचुर भंडार ऐछ मुदा एकर अर्थ इ नै जे अहाँ सृष्टि के सर्वश्रेठ विद्वान छी। अहि पृथ्वी पर एक सं एक विद्वान छैक। जाहि दिन अहाँक स्वयं सं उत्तम भेटत ओहि दिन अहाँक ज्ञान चूल्हा फुकैत नजैर आयत।
 तऽ ठीक छै, राजन्, हम समस्त मिथिला राज्यक विद्वान के शास्त्रार्थ लेल ललकाइर रहल छी। अगर हम पराजित भऽ जायब त मिथिला नरेश के दास बैन रहब आ यदि हम विजयी रहब तऽ मिथिलाक सर्वोच्च सम्मान हमरा भेटत।
 मिथिला नरेश के अपन राज्यक विद्वान पर विश्वास छलैन। चुनौती स्वीकार कऽ लेल गेल।
 शास्त्रार्थ शुरू भऽ गेल। दरबार मे उपस्थित विद्वान बारी-बारी सं शास्त्री सं भिड़ल। मुदा शास्त्री के ज्ञानक समक्ष कियो नै टिकल। आ दोसरो दिन सेहो शास्त्री के कियो पराजित नै कऽ सकल। फेर तऽ महाराज सगरो राज्य मे ढोलहा पिटबा देलैथ जे कियो ओहि शास्त्री के पराजित करत ओकरा भरपूर पुरस्कार सहित दरबार मे विशिष्ठ दर्जा प्राप्त हैत।
 बात गोनू झाक गाँव मे सेहो पहुंच गेल।
 यउ हमरा गामक विद्वान त गोनू झा छथिन। हिनका पर मां काली के विशेष कृपा छैन। इ ओहि शास्त्री के हरा कऽ मिथिलाक सम्मान बचा सकैत छैथ। एहन अवसर बेर-बेर नै आयत।
 फेर सबटा गाँव मिल कऽ गोनू झाक घर पहुंचल। आ गोनू सं शास्त्रार्थ करबाक लेल आग्रह केलक। गोनू झा माइन गेलैथ।
 फेर ओ मिथिलाक राजधानी चैल पड़लाह। दु दिनक यात्राक उपरांत राजधानी जा पहुंचलाह। ओ पहरेदार के अपन पधारबाक प्रयोजन बतेलैथ। दरबार मे सूचना भेजल गेल। राजाक आज्ञा पर गोनू झा के अंदर भेजल गेलैन। अखने-अखने शास्त्री एकटा विद्वान के पराजित केने छल आ अपन जीत पर बड़े मोहक ढंग सं मुस्कुरा रहल छल।
 गोनू झा एखने-एखने पहुंचल छलैथ।
 महाराज के जय हो। हमर नाम गोनू झा ऐछ। हम अहाँक प्रजाक एकटा हिस्सा छी। अहाँक कृपा सं हमरा सेहो थोड़-बहुत ज्ञान ऐछ आ एहि ज्ञानक विश्वास पर हम एहि परमविद्वान ब्राह्मण सं शास्त्रार्थ करबाक आज्ञा चाहैत छी।
 राजा साधारण भेशभूषा बला देहाती के देखलैथ आ धीरे सं स्वीकृति दऽ देलैथ।
 गोनू झा, शास्त्री के सोंझा बला आसन पर पलथा माइर बैस गेलैथ।
 शास्त्री महाराज मुस्कुरायल। हुनक मुस्कान मे उपहासक भाव छल जेना कहि रहल होय जे - केहन केहन गेला तऽ मोछ बला एला।
 तऽ शास्त्री जी अहाँ छीयै ओ प्रकांड विद्वान जे मिथिला के शस्त्र सं नै शास्त्र सं पराजित करबाक दुस्साहस कऽ रहल छीयै।
 गोनू झा बाजलैथ।
 शास्त्रार्थ के लेल तैयार भऽ जाउ जवान। शास्त्री तिलमिलायल।
 हम तऽ तैयार छी भगवन! गोनू झा मुस्कुरेला।
 तऽ फेर हम प्रश्न करूं ?
 विद्वान महोदय। गोनू झा बाजलैथ - अहाँ तऽ चाइर दिन सं प्रश्न कए रहल छी विद्वान केवल प्रश्न टा नै करैत ऐछ बल्कि उत्तर सेहो दइत अछि।
 अहि बेरा तऽ शास्त्री औरो हरबरा गेलाह। मिथिला नरेश अनायासे थोपरि बजा उठलाह।
 ● मैथिली जोक्स : फेकन भाई पहिल बेरा मोबाइल लेला !
 महोदय, हम अहाँसं प्रश्न करबाक आज्ञा चाहैत छी। अय मे आज्ञा केहन! महाराज बीच मे कहलैथ - शास्त्रार्थ मे प्रश्न आ उत्तर टा तऽ होइत अछि।
 आब शास्त्री जी शंकित भऽ उठलाह। एखन धरि ओ प्रश्नने टा केने छलैथ। आय पहिल बेरा हुनका सोंझा प्रश्नकर्ता आयल छल।
 हं तऽ महोदय, हमर पहिल प्रश्न ऐछ जे बुद्धि के प्रकाट्य कतए छैक ? साधारण आ बचकाना प्रश्न छैक। मस्तिष्क सं बुद्धि प्रकट होइत ऐछ।
 नै महाराज बुद्धि के प्रकाट्य ठोर सं होइत ऐछ। गोनू झा बजलाह- यदि ठोर नै खुजत तऽ बुद्धि के प्रकटन कोना हैत।
 दरबार मे थोपरिक अबाज गूंइज उठल। शास्त्री जी के मुंह उतैर गेलैन।
 महोदय, हमर दोसर प्रश्न ऐछ जे बुद्धि के आहार की छैक ?
 शास्त्री जी चकरा गेला, बुद्धि कहिया सं खाय लागल। इ कोन बेतुका प्रश्न छैक। बुद्धि के पेटे कतए होइत छैक।
 नै महोदय, तइयो भी बुद्धि समय के खाइत ऐछ। समये बुद्धि जे आहार होइत ऐछ। अहाँ चाइर दिन सं बुद्धिक प्रयोग कऽ रहल छी तऽ की बुद्धि चाइर दिनक समय नै खेलक। गोनू झा बजलैथ।
 आब हमर अंतिम प्रश्न ऐछ जे हमर बुद्धिक मूल्य की ऐछ ?
 शास्त्री जी चकरा कऽ अपन माथा नोचय लगला। एहि सं स्पष्ट छल जे अहि प्रश्नक सेहो कुनो उत्तर हुनका लग नै छल। बुद्धिक कियो मूल्य कोना आंइक सकैत ऐछ आ ओहो दोसरक बुद्धि कऽ।
 महाराज, आज्ञा होय तऽ हम अपन अहि प्रश्नक उत्तर दरबारक साधारण सन दरबारी सं दियाऊं ताकि शास्त्री जी के इ भ्रम नै रहैन जे मिथिला राज्य मे विद्वता के कुनो कमी छै।
 अति उत्तम! राजा प्रसन्न भ उठलैथ - आज्ञा ऐछ। गोनू झा वैह प्रश्न एकटा साधारण दरबारी सं केलैथ।
 महाराज, हिनकर बुद्धि के मूल्य त आय बच्चा-बच्चा जानैत ऐछ। दरबारी कहलक - इ अपन बुद्धि सं शास्त्री जी के इ भ्रम तोइड़ देलैथ जे हिनका सं बड़का विद्वान कियो नै ऐछ।
 आब इ विजेता छैथ आ विजय कऽ मूल्य सबटा पुरस्कार कऽ दरबार मे विशिष्ट पद हिनका प्राप्त हैत।
 ओमहर शास्त्री जी उइठ अपन पोथी-पत्रा समैट कऽ जेबाक लेल तैयार भेलैथ त गोनू झा हाथ जोइड़ कऽ मार्ग रोकलैथ।
 शास्त्री जी, अहाँ परमविद्वान छी। हमरा इ स्वीकारबा मे कुनो संकोच नै जे हम ज्ञान सं नै, नहीं, तुक्क सं अहाँक पराजित केलौ। अतः अहाँ मोन मे ग्लानि नै राखब। अहाँ हमर पूज्य छी। शास्त्री जी के आँइख खुइज गेलैन। गोनू झा विद्वान सेहो छलैथ आ सज्जन हृदय सेहो।
 गोनू झा मिथिला दरबार के सम्मानित पद पर आसीन भेलैथ। हुनका महाराज इहो सुविधा प्रदान केलैथ जे ओ जहन चाहें दरबार आबि सकैत छैथ। आ ढेर रास पुरस्कार लऽ कऽ गोनू झा आपस अपन गाँव आबि गेलैथ।
 खिस्सा समाप्त भेल!
 गोदना चित्रकलाक शुरुबात करबाक श्रेय चानो देवी ( Godna Painting Artist Chano Devi ) के जाइत अछि। हुनकर जन्म 20 अप्रैल 1955 के जयनगर, मधुबनी स्थित गांव रमना के एकटा मजदूर परिवार मे भेलनि। हुनकर माता-पिताक नाम रवनी देवी आ सूरज पासवान छलनी। 1967 मे चानो देवी के बियाह मधुबनी जिलाक जितवारपुर गामक निवासी रौदी पासवान सं भेलनि, जतए ओ गोदना चित्र बनेनाय सिखबाक संगे खुद के स्थापित सेहो केलनि।
 तमाम जर्नर्ल्स एवं रिपोर्ट्स के मुताबिक, 1972 मे जहन जर्मन एंथ्रोपोलॉजिस्ट एरिका मोजर मिथिला चित्रकला पर फिल्मांकन के उद्देश्य सं जितवारपुर अयली आ सीता देवी के घर रुकली, तहन ओतय हुनक मुलाकात चानो देवी सं भेलैन। ओ चानो देवी के देह पर बनल गोदना चित्र के देखली आ हुनका कागज पर उतारबाक सलाह देलनि।
 एरिका मोजर के सलाह आ सीता देवी के प्रेरणा सं चानो देवी गोदना चित्र के कागज पर बनेनाय शुरू केलनि। एकटा अड़चन इहो रहल जे चानो के देह पर बेसी गोदना नै छलैन। तहन रौदी पासवान रांटी गांव सं एकटा नटिन जायदा के ल'क घर एलैथ। जायदा गोदना गोदय मे माहिर छलैथी। रौदी के आग्रह पर जायदा चानो देवी के कतेको दिन धरि कागज पर गोदना चित्र बनेनाय सिखेलैथ। यैह वजह ऐछ जे चानो आजीवन जायदा के अपना गुरु मानैत रहलीह।
 गोदना चित्र बनेबाक सं पूर्व चानो देवी भित्ति चित्रण बनैत छलथि। जहन ओ कागज पर गोदना चित्र बनेनाय शुरू केलनि, तहन ओहि कागजक खरखर सतह पर गोबरक घोल के प्रयोग केलनि जाहिमे बगुरक गोंद मिलल होइत छल। अहि दौरान कतेको बेर ओ कारी रंगक ठोप द के आकृति के साजबैत छलथि।
 चानो देवी के इ तकनीक अस्सी के दशक के अंत धरि बहुते लोकप्रिय रहलनी आ ओकर प्रभाव जितवारपुर के ज्यादातर लोक कलाकार पर स्पष्ट रूप सं देखाइत छल। अहि दशक'क शुरुआत मे जापान सं मधुबनी आयल टोकिये हासेगावा के रौदी पासवान सं भेंट होइत अछि। ओहो चानो देवी के कलात्मक क्षमता सब बड़ प्रभावित होइत छैथ आ हुनका प्रोत्साहित करैत छथि।
 मिथिला चित्रकला मे हुनकर योगदान के देखैत वर्ष 1984-85 के लेल हुनका राज्य पुरस्कार आ 2007 मे हुनका राष्ट्रीय पुरस्कार सं सम्मानित कैल गेलनि।
 चानो देवी के देहांत 2009 मे कैंसर सं भ गेलनि।
 (मैथिली अनुवाद - फ़ोककार्टोपीडिया)
सहरसा जिलाक नवहट्टा प्रखंड मुख्यालय सं लगभग दु किलोमीटर पश्चिम पूर्वी कोसी तटबंध के कात शाहपुर गांव मे स्थापित अछि देवन वन बाबा (Devan Van Mandir, Saharsa ) के मंदिर। प्रखंडक लग-पासक गामक अलावा सुपौल, दरभंगा, मधुबनी जिलाक श्रद्धालु भक्त सेहो बाबा के भक्त जलाभिषेक करबाक हेतु आबैत अछि।
 लोक कथाक अनुसार हजारों साल पहिले कोसी इलाका मे राजा शल्य के शासन छल। ओहि समय एकटा चरवाहा गाय ल क बोन मे चरेबाक लेल ल जाइत छल। ओहि टोलीक एकटा गाय सब दिन एकटा पाथरक सोंझा ठार भ अपन सबटा दूध खसा दइत छल। राजा शल्य के जहन एहि बातक भनक लगलैन त पूरा जानकारी ल'के मंदिर बनेबाक निर्णय लेलैथ। खोदाइक उपरांत ओहि पाथर के शाल्य वानेश्वर महादेव के रूप मे पूजय जाय लागल। घनगर बोन मे हेबाक कारण इ स्थान देवन वन बाबा के नाम सं प्रचलित भेल। लोगक कहब ऐछ जे देवन वन बाबा के महिमा अपरंपार छैन।
 शिवम पासवान मिथिला पेंटिग के संगे-संग गोदना पेंटिग के माहिर कलाकार के रूप मे जान जाइत छथि। शिवन पासवान के जन्म 4 मार्च 1956 के मधुबनी जिलाक गांव लहेरियागंज के वार्ड नंबर एक मे भेलनि। 10वीं पास शिवन पासवान बच्चे सं पेंटिग बनाबय लगलाह।
 जितवारपुर के गोदना पेटिग के प्रसिद्ध कलाकार चानो देवी आ रौदी पासवान के छत्रछाया मे शिवन पासवान अहि कला मे आगू बढैत चली गेलाह। शिवन पासवान परंपरागत पूजा-पद्धति सं जुडल कथानक धरि सिमटल मिथिला पेंटिग के संगे-संग गोदना सं कला प्रेमि के आकर्षित करबा मे बहुते सफल रहलैथ।
 राष्ट्रीय-अंतरराष्ट्रीय स्तर पर अपन विशिष्ट पहचान बनेनिहार शिवन पासवान के पेंटिग के क्षेत्र मे श्रेष्ठ शिल्पी के लेल वर्ष 1984 मे राष्ट्रीय पुरस्कार प्रदान कैल गेलनि। शिवम पासवान के वर्ष 1983 मे राज्य पुरस्कार प्रदान कैल गेलनि। कैनवास, स्पेसक संतुलन, सुंदर रेखांकन आ प्राकृतिक रंग के संयोजन हुनकर पेटिग के विशेषता रहल अछि।
 शिवम पासवान द्वारा तैयार भेल पेंटिग दिल्ली, बेंगलुरु, मुंबई सहित देशक विभिन्न हिस्सा आ इटली, हांगकांग सहित विश्वक आन देश मे प्रदर्शित भ चुकल अछि। वस्त्र मंत्रालय, भारत सरकारक प्रशिक्षण परियोजना के तहत शिवम पासवान मिथिला पेंटिग के प्रशिक्षक सेहो रही चुकल छथि। मिथिला चित्रकला आ गोदना पेंटिग के क्षेत्र मे उल्लेखनीय योगदान के लेल भारत सरकार, बिहार सरकार, चेतना समिति सहित दोसर संस्थान द्वारा हुनका सम्मानित कैल जा चुकल छनि। हस्तशिल्प के क्षेत्र मे शिवम पासवान कर्नाटक सरकार द्वारा सेहो सम्मानित कैल गेल छैथ। 